שלהבת עציוני

שלהבת עציוני הוא פסל בגן בלומפילד בירושלים, סמוך לטחנת הרוח במשכנות שאננים. הפסל משמש כאנדרטה לכ- 570 חללי חטיבת עציוני שנפלו במלחמת העצמאות, שעה שנלחמו והגנו על ירושלים והיישובים סביבה.

הפסל עשוי מברונזה ופלדת אל-חלד והוא בגובה ארבעה מטרים. צורת הפסל מזכירה שלהבת אש וכפות ידיים נישאות למעלה.

האנדרטה הוקמה בשנת 2011 על ידי עמותת ותיקי גדוד מוריה, בשם שלושת גדודי החטיבה : גדוד מוריה, גדוד מכמש וגדוד בית חורון, ובסיוע הקרן לירושלים. היא כוללת את הפסל וכן סלע עם דברי הסבר, עמדת הסברה קולית והנצחת התורמים לבנייתו. 

הפסל תוכנן בידי הפסל הישראלי - שווייצרי גדעון גרץ והעבודה עצמה נעשתה בסין.

האתר משמש היום כמקום התכנסות לטקסים של חטיבת עציוני החדשה .

ראו גם
 המערכה על ירושלים במלחמת העצמאות

קישורים חיצוניים

ידיעה על הקמת הפסל באתר הקרן לירושלים
מצגת תמונות מטקס חנוכת הפסל באתר עמותת ותיקי גדוד מוריה

אנדרטאות חטיבתיות בישראל
ירושלים: אנדרטאות למלחמת העצמאות
ירושלים: פסלים
חטיבת עציוני